Benjaminas Želvys

Benjaminas Želvys  g . 1956 m. gegužės 1 d. Marijampolėje)  – Lietuvos operos dainininkas, Kauno valstybinio muzikinio teatro solistas, baritonas.

 Biografija 
Benjaminas Želvys gymė 1956 m. Marijampolėje, Napoleono ir Birutės (matematikos mokytojos) Želvių šeimoje. Benjaminas buvo trečias vaikas po brolių Gintauto ir Aloyzo. Mokėsi Jono Jablonskio vidurinėje, vėliau (1963–1972 m.) Marijampolės 5-ojoje vidurinėje mokykloje. 1979–1981 m. lankė parengiamuosius solinio dainavimo kursus Lietuvos valstybinėje konservatorijoje (dabar Lietuvos muzikos ir teatro akademija). Baigęs kursus tais pačiais metais įstojo į konservatoriją ir 1981–1986 m. studijavo solinį dainavimą profesoriaus Gehamo Grigoriano klasėje. Dar nebaigęs konservatorijos, 1985 m. Benjaminas Želvys priimtas dirbti į Kauno valstybinį muzikinį teatrą solistu, o nuo 2005 m. eina ir šio teatro vadovo pareigas.„Benjaminas Želvys CURRICULUM VITAE“, Kauno valstybinio muzikinio teatro archyvas, Segtuvas „Benjaminas Želvys“Pranešimas spaudai: „Kauno valstybinio muzikinio teatro vadovo konkursą laimėjo Benjaminas Želvys“, lrytas.lt, 2020 09 10 

 Vaidmenys 
Kauno valstybiniame muzikiniame teatre Benjaminas Želvys sukūrė beveik tris dešimtis vaidmenų operose, operetėse, miuzikluose.Lina Stankevičiūtė, „Benjaminas Želvys“, Visuotinė lietuvių enciklopedija, www.vle.lt  Tarp jų tokius kaip Tonis Karlo Menočio operoje „Gelbėkit, globuliečiai!“ (1986 m.), Kromovas Franco Leharo operetėje “Linksmoji našlė” (1988 m.), Achilas Žako Ofenbacho operetėje “Gražioji Elena” (1989 mm.), Marulas Džiuzepės Verdžio operoje “Rigoletas” (1991 m.), Bonis Imrės Kalmano operetėje “Silva” (1992 m.), Falkė Johano Štrauso operetėje “Šikšnosparnis” (1993 m.), Maksas Detvaileris Ričardo Rodžerso miuzikle “Muzikos garsai” (1998 m.), Gregorijus Šarlio Guno operoje “Romeo ir Džiuljeta” (2003 m.), Lipšicas Giedriaus Kuprevičiaus Kauno operetėje “Kipras, Fiodoras ir kiti” (2003 m.) ir kitus„Benjaminas Želvvys (solistas)“, Meno žinių portalas „Kamanė“, kamanė.lt, Kauno Vasltybinio muzikinio teatro archyvas, Segtuvas „Benjaminas Želvvys“

 Kita kūrybinė veikla 
Benjaminas Želvys kartu su kolegomis surengė visą eilę koncertinių programų kitose šalyse: Kuboje, Lenkijoje, Suomijoje, Vengrijoje, JAV, Rusijoje. Benjamino Želvio atliktos populiarių operečių arijos ir duetai įrašyti Lietuvos radijuje ir televizijoje.

1995 m. kartu su Gediminu Maciulevičiumi ir Danieliumi Vėbra įkūrė ansamblį „Baritonų trio“,„Operetė Kauno pilyje“ sulaukė ypatingo svečio, 2016 07 05  su kuriuo išleido keletą garso kasečių ir kompaktinių plokštelių įrašų, jais siekė propaguoti lengvuosius sceninės muzikos žanrus – operetę ir miuziklą. 2002 m. kartu su Gediminu Maciulevičiumi ir  Laimute Kuzmickaite-Milašiene buvo vienas iš tarptautinio kasmetinio muzikos festivalo “Operetė Kauno pilyje” iniciatorių.Rasa Rožinskienė, „Operetės festivalis: gimęs iš optimizmo, augintas su meile“, Kauno diena, 2022-06-26, www.kauno.diena.lt  Dar vienas „Baritonų trio“ veiklos baras, susijęs su operetės žanro populiarinimu, buvo laidos „Pūko“ radijo stotyje. Į šias laidas buvo kviečiami įvairūs dainininkai, su jais bendraujama.

2007 m. Benjaminas Želvys buvo vienas iš tarptautinio sceninės muzikos festivalio „Muzika Europos pilyse“ organizatorių.

 Pedagoginė veikla 
Benjaminas Želvys dirbo Marijampolės vaikų muzikos mokykloje, Marijampolės Pedagoginėje mokykloje.

 Visuomeninė veikla 
2004 m. Benjaminas Želvys išrinktas Kaune įkurto “Operetės klubo” prezidentu, o nuo 2013 m. yra Kauno miesto tarybos narys.Benjaminas Želvys: „Gaila, kad kartais miesto taryba virsta spektakliu“, www.15min.lt, 2014 05 20 

 Apdovanojimai 
2005 m. Kauno miesto taryba Benjaminą Želvį apdovanojo III laipsnio Santakos garbės ženklu už nuopelnus Kauno miestui. 2007 m. už nuopelnus Lietuvos Respublikai ir už Lietuvos vardo tvirtinimą pasaulyje solistas apdovanotas valstybės ordino „Už nuopelnus Lietuvai“ medaliu, o 2011 m. apdovanotas Lietuvos Respublikos Seimo Pirmininkės Irenos Degutienės padėkos raštu ir Lietuvos Respublikos Seimo medaliu už nuopelnus rengiant kasmetinį tarptautinį muzikos festivalį „Operetė Kauno pilyje“.

2002–2005 m. festivalio „Operetė Kauno pilyje“ reikšmingumą garbės ir padėkos raštais įvertino Lietuvos Respublikos Vyriausybė, Kultūros ministerija ir Kauno miesto savivaldybė.

 Nuorodos 
Benjamino Želvio sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:Lietuvos kultūros veikėjai
Kategorija:Baritonai